CELEX: 32019D0540
Language: el
Date: 2019-03-26 00:00:00
Title: Απόφαση (ΕΕ) 2019/540 της Επιτροπής, της 26ης Μαρτίου 2019, σχετικά με την προτεινόμενη πρωτοβουλία πολιτών με τίτλο «#NewRightsNow - Strengthening the rights of “uberised” workers» [κοινοποιηθείσα υπό τον αριθμό C(2019) 2312]

2.4.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 93/16
               
            
         ΑΠΟΦΑΣΗ (ΕΕ) 2019/540 ΤΗΣ ΕΠΙΤΡΟΠΗΣ
         της 26ης Μαρτίου 2019
         σχετικά με την προτεινόμενη πρωτοβουλία πολιτών με τίτλο «#NewRightsNow - Strengthening the rights of “uberised” workers»
         
            
               [κοινοποιηθείσα υπό τον αριθμό C(2019) 2312]
            
         
         (Το κείμενο στη γαλλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (1), και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Το αντικείμενο της προτεινόμενης πρωτοβουλίας πολιτών με τίτλο «#NewRightsNow - Strengthening the rights of “uberised” workers» αναφέρεται στα εξής: «Ενίσχυση των δικαιωμάτων εργαζομένων σε υπηρεσίες τύπου Uber, υποχρεώνοντας ιδίως τις ψηφιακές πλατφόρμες να καταβάλλουν ένα εγγυημένο ελάχιστο εισόδημα σε “αυτοαπασχολούμενους” που εργάζονται τακτικά γι' αυτές.»
                  
               
                     (2)
                  
                  
                     Οι στόχοι της προτεινόμενης πρωτοβουλίας πολιτών αφορούν τα εξής: «Στόχος μας είναι να επιβάλουμε την υποχρέωση στις ψηφιακές πλατφόρμες να καταβάλλουν ένα εγγυημένο ελάχιστο εισόδημα σε “αυτοαπασχολούμενους” που εργάζονται τακτικά για αυτές.» Αυτό το μέτρο κοινωνικής δικαιοσύνης θα διασφαλίσει και θα σταθεροποιήσει το εισόδημά τους και θα αντιμετωπίσει ειδικά την εργασιακή ανασφάλεια. Γενικότερα, θέλουμε να ενισχύσουμε τα κοινωνικά δικαιώματα των εργαζομένων σε υπηρεσίες τύπου Uber.
                  
               
                     (3)
                  
                  
                     Η Συνθήκη για την Ευρωπαϊκή Ένωση (ΣΕΕ) ενισχύει την ιθαγένεια της Ένωσης και βελτιώνει περαιτέρω τη δημοκρατική λειτουργία της Ένωσης προβλέποντας, μεταξύ άλλων, ότι κάθε πολίτης έχει το δικαίωμα να συμμετέχει στη δημοκρατική ζωή της Ένωσης μέσω της ευρωπαϊκής πρωτοβουλίας πολιτών.
                  
               
                     (4)
                  
                  
                     Για τον σκοπό αυτό, οι διαδικασίες και οι προϋποθέσεις που απαιτούνται για την πρωτοβουλία πολιτών θα πρέπει να είναι σαφείς, απλές, εύχρηστες και αναλογικές προς τον χαρακτήρα της, ώστε να ενθαρρύνουν τη συμμετοχή των πολιτών και να καθιστούν την Ένωση περισσότερο προσιτή.
                  
               
                     (5)
                  
                  
                     Νομικές πράξεις της Ένωσης για την εφαρμογή των Συνθηκών μπορούν να εκδίδονται για το συντονισμό των νομοθετικών, κανονιστικών ή διοικητικών διατάξεων των κρατών μελών που αφορούν την ανάληψη και την άσκηση μη μισθωτών δραστηριοτήτων, βάσει του άρθρου 53 παράγραφος 1 και του άρθρου 62 της ΣΛΕΕ.
                  
               
                     (6)
                  
                  
                     Για τους λόγους αυτούς, η προτεινόμενη πρωτοβουλία πολιτών δεν ευρίσκεται καταφανώς εκτός του πλαισίου των αρμοδιοτήτων της Επιτροπής όσον αφορά την υποβολή πρότασης για την έκδοση νομικής πράξης της Ένωσης για την εφαρμογή των Συνθηκών σύμφωνα με το άρθρο 4 παράγραφος 2 στοιχείο β) του κανονισμού.
                  
               
                     (7)
                  
                  
                     Επιπλέον, έχει συγκροτηθεί επιτροπή πολιτών, έχουν οριστεί πρόσωπα επικοινωνίας σύμφωνα με το άρθρο 3 παράγραφος 2 του κανονισμού και η προτεινόμενη πρωτοβουλία πολιτών δεν είναι κατάφωρα καταχρηστική, επιπόλαια ή κακόβουλη και δεν αντίκειται εμφανώς στις αξίες της Ένωσης όπως ορίζονται στο άρθρο 2 της ΣΕΕ.
                  
               
                     (8)
                  
                  
                     Η προτεινόμενη πρωτοβουλία πολιτών με τίτλο «#NewRightsNow - Strengthening the rights of “uberised” workers» θα πρέπει επομένως να καταχωριστεί.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η προτεινόμενη πρωτοβουλία πολιτών με τίτλο «#NewRightsNow - Strengthening the rights of “uberised” workers» καταχωρίζεται.
         
         
            Άρθρο 2
            Η παρούσα απόφαση αρχίζει να ισχύει την 1η Απριλίου 2019.
         
         
            Άρθρο 3
            Η παρούσα απόφαση απευθύνεται στους διοργανωτές (μέλη της επιτροπής πολιτών) της προτεινόμενης πρωτοβουλίας πολιτών με τίτλο «#NewRightsNow - Strengthening the rights of “uberised” workers», τους οποίους εκπροσωπούν ο κ. Atte Samuli OKSANEN και η κ. Βασιλική ΤΣΙΑΡΑ, οι οποίοι ενεργούν ως πρόσωπα επικοινωνίας.
         
         
            Βρυξέλλες, 26 Μαρτίου 2019.
            
               
                  Για την Επιτροπή
               
               Frans TIMMERMANS
               
                  Πρώτος Αντιπρόεδρος
               
            
         
         
            (1)  ΕΕ L 65 της 11.3.2011, σ. 1.